**Notat**

|  |  |
| --- | --- |
| Til: | Sentralt ansettelsesorgan v/sekretariat |
| Kopi til: |  |
| Fra: | Fakultet for *(navn)/Fellesadministrasjonen* |
| Signatur: |  |

Unntatt offentlighet jf. offentleglova §13 jf. fvl. §13. 1 ledd

**Innstilling til sentralt ansettelsesorgan v/sekretariat**

Vi viser til arbeidsavtale for (*navn*) inngått (*dato*). (*Merk: Arbeidsavtalen(e) må være vedlagt saksdokumentene, normalt som bilag til forhåndsvarselet.)* (Det bør oppgis i innstillingen når den ansatte opprinnelig startet sitt ansettelsesforhold ved NTNU, og hvilke stillinger vedkommende har hatt, og dersom det har vært betydelige opphold i tilsettingsforholdene ved NTNU bør dette også oppgis. Eksempel: X har hatt arbeidsforhold ved NTNU siden XXXX, først som x og siden som x og er fast ansatt siden XXXX.)

Fakultet for (*navn*)/VM/Fellesadministrasjonen (heretter enheten) oversender med dette sak om mulig oppsigelse av (*arbeidstakerens navn*) fra stilling som (*tittel, stillingskode, tjenestested*) ved Norges teknisk-naturvitenskapelige universitet. Enheten ber sekretær for sentralt ansettelsesorgan om å undersøke om det foreligger en «annen passende stilling» for den ansatte ved øvrige enheter ved NTNU.

**Det faktiske og rettslige grunnlaget**

1. Den ansattes stilling ved enheten er eksternfinansiert. Den eksterne finansieringen har nå falt bort

Eller,

1. Den ansattes arbeidsoppgaver ved enheten vil bortfalle for eksempel som følge av omstilling og effektivisering.

Eller,

1. Den ansatte er overtallig som følge av kutt i bevilgningene.

[*Merk: Det faktiske og rettslige grunnlaget må redegjøres nærmere for. F.eks. under punkt 1) må det gis informasjon om hvordan finansieringen er gitt (hvem finansierer), bakgrunnen for bortfallet, på hvilket tidspunkt den bortfaller, osv*. *Relevante dokumenter i saken, for eksempel avtale om finansiering, må vedlegges innstillingsnotatet.*]

*Om bortfall av eksternfinansierte midler:* Bortfall av ekstern finansiering innebærer at det foreligger saklig grunn for å si opp den ansatte etter statsansatteloven § 19 (1), så lenge det ikke finnes en annen passende stilling å tilby den ansatte, jf. Prop. 94 L (2016-2017).

Enheten har derfor vurdert den ansattes kvalifikasjoner opp mot ledige stillinger ved NTNU. Vurderingen følger nedenfor.

**Vurderingen av om det finnes en annen passende stilling ved enheten**

Enheten har undersøkt om det finnes andre passende stillinger ved enheten som den ansatte kan tilbys.

(Innledningsvis bør det redegjøres kort for enhetens situasjon, og hva strategisk personalplan viser av fremtidige vakanser og satsningsområder for den aktuelle fagenheten/seksjonen, samt hvilke utsikter det er til nye relevante prosjekter eller nyansettelser i eksisterende relevante proshekter)

*(Her skal det redegjøres for hvilke vurderinger som er foretatt. Er det konkrete stillinger som er vurdert, har eventuelt stillinger av lavere karakter blitt vurdert, etc. Dersom det ikke eksisterer ledige passende stillinger, skal det også redegjøres for. Eksempel: «Det er lyst ut [x] antall stillinger som [x] og [x], men disse anses ikke som passende [sett inn kort begrunnelse]. )*

Det vises også til vedlagte skjema for vurdering av andre passende stillinger. (Tas kun med dersom den ansatte er vurdert for konkrete stillinger.)

Vedlagt følger oversikt over ledige stillinger ved enheten i perioden det har vært lett etter passende stillinger. Det har vært lett etter passende stillinger i perioden dato-dato. (i oversikten må det fremgå når stillingene er utlyst)

Etter dette kan ikke enheten se at det foreligger en annen passende stilling som kan tilbys den ansatte ved enheten.

**Enhetens vurdering av NTNUs behov for å gå til oppsigelse, vurdert opp mot de ulemper en oppsigelse kan medføre for arbeidstaker**

Enheten har vurdert NTNUs behov for å gå til oppsigelse av den ansatte, og veid dette opp mot de ulemper dette vil kunne medføre for vedkommende ansatt, jf. statsansatteloven § 19 andre ledd.

(Sett inn den konkrete interesseavveiningen, og hvilke momenter som er vektlagt. *Her bør det redegjøres for hvorfor NTNU har behov for å si opp den ansatte når den eksterne finansieringen bortfaller (Evt. annet grunnlag). Videre bør det redegjøres for den ansattes alder, sosiale forhold, forsørgelsesbyrde, hvor lett/vanskelig det er for den ansatte å finne nytt arbeid, samt eventuelt andre relevante forhold*.)

*Eksempel: «Det er i vurderingen vektlagt at [sett inn relevante momenter med hensyn til særlige sosiale forhold hos den ansatte]. Arbeidsgiver har likevel kommet til at arbeidsgivers interesse i å gå til oppsigelse må veie tyngre. I vurderingen er det særlig lagt vekt på at [sett inn].*

**Enhetens konklusjon**

På bakgrunn av det ovenfor nevnte er enhetens vurdering at det foreligger grunnlag for oppsigelse, med mindre det foreligger «annen passende stilling» ved NTNU.

Saken oversendes med dette til sekretariatet til sentralt ansettelsesorgan for videre behandling.